Strand kirke (Rogaland)

Strand kirke er en langkirke fra 1874 i Strand kommune i Rogaland.

Byggverket er i tømmer og har 284 plasser.

Det er planlagt ny kirke på Tau. Arkitektkonkurranse er vunnet av HBA Arkitekter og Ratio Arkitekter med prosjektet «Vaffelhjerte». Den nye kirken — en flerbrukskirke med ca. 450 sitteplasser — er tenkt vigslet i 2020.

Historikk 

Eldste omtale av en kirke på Strand er i 1280 (Stannar kirkiu). Rundt 1620 var Strand hovedkirke med anneks på Høle, men trolig hadde den denne posisjonen allerede i 1449 og da med kirken på Voster som anneks. Middelalderkirken var trolig en stavkirke. I 1626 startet byggearbeidet på ny kirke, en langkirke i tømmer, og den sto ferdig i 1635. Den sto praktisk talt på samme sted som den eldre kirken, men noe lenger inn på det som nå er kirkegård. Ny kirke, den nåværende, ble vigslet i 1874. Denne står like i kanten av/utenfor den gamle del av kirkegården.

Referanser

Litteratur

Eksterne lenker 
 
 

Kirker i Strand
Kirker i Ryfylke prosti
Kulturminner i Strand
Religiøse byggverk fra 1874
1874 i Norge
Byggverk tegnet av Conrad Fredrik von der Lippe